Ka E3 klassis oli eestlastel sõnaõigus. Tõnu Kallast, kes  sellest hooajast vahetas oma vana neljataktilise sõiduvahendi märksa kergema kahetaktilise ratta vastu, on kiirelt kohanenud ning sõitis end tublile teisele kohale, jäädes maha vaid kohalikust Läti võidusõitjast Kristaps Bajārsist ning edestades kindlalt Jānis Rasmanist. Mart Meeru võttis selles klassis motiveeriva neljanda koha.